google/wiki40b huggingface dataset:
Vojtech Alexander

Život

Vojtech Alexander sa narodil v Kežmarku, dobové č. p. 295 do rodiny Ignáca Alexandra a Matildy, rodenej Beck. Stredoškolské vzdelanie získal v rodnom Kežmarku, potom študoval medicínu na Lekárskej fakulte Univerzity v Budapešti. Po ukončení štúdia v roku 1881 pôsobil na Anatomickom ústave v Budapešti ako asistent, neskôr sa vracia do rodiska ako praktický lekár. Bol dlhoročným tajomníkom Spolku lekárov a lekárnikov na Spiši a redaktorom jeho ročenky. 
Po prvej správe o lúčoch X odcestoval do Würzburgu, kde sa stretol s W. C. Röntgenom, aby sa podrobne zoznámil s jeho vynálezom. Špecializoval sa na röntgenológiu a už v roku 1896 prvý v Uhorsku robil röntgenologické pokusy. Jeho prvá snímka bola zhotovená už v roku 1898. Jeho prístroj je uložený v Múzeu v Kežmarku. V roku 1897 po zakúpení nového aparátu robí stereoskopické snímky. Vypracoval metodiku tzv. plastického snímkovania a založil plastickú röntgenológiu, v čom mu patrí priekopnícke svetové uznanie. Zhotovil sériu snímok embryonálneho vývinu človeka a podrobne rozobral vývoj pľúcnej tuberkulózy.
Informácie o svojich výskumoch podal na zasadnutiach Spolku uhorských lekárov v Budapešti, kde prednášal o osifikácii kostí, čo dokumentoval svojimi snímkami. V roku 1905 sa zúčastnil na prvom zjazde röntgenológov, kde bol poverený predsedaním a jeho štúdie o röntgenologickej problematike boli publikované v nemeckých i anglických odborných časopisoch. 
V roku 1907 bol menovaný vedúcim novozriadeného röntgenologického laboratória na klinike v Budapešti, kde sa v r. 1909 habilitoval z odboru röntgenológie. V roku 1914 bol menovaný za mimoriadneho profesora. O svojom výskume publikoval 59 vedeckých prác. 
Vojtech Alexandre zomrel 15. januára 1916 v Budapešti, pochovaný je v Kežmarku.
Strana nového typu

Strana nového typu je podľa V. I. Lenina politická strana, ktorá do seba zahrnula všetky funkcie štátu a systematicky eliminuje opozíciu .
Neuilly-l’Évêque (obec)

Poloha

Obec má rozlohu 23,76 km². Najvyšší bod je položený 481 m n. m. a najnižší bod 338 m n. m.

Obyvateľstvo

Počet obyvateľov obce je 636 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Coise-Saint-Jean-Pied-Gauthier

Poloha

Obec má rozlohu 10,38 km². Najvyšší bod je položený 419 m n. m. a najnižší bod 268 m n. m.

Obyvateľstvo

Počet obyvateľov obce je 1 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Odpad

Definícia odpadu

Podľa definície UNEP je odpad látka alebo predmet, ktorý bol alebo má byť odstránený pre jeho nepotrebnosť, alebo musí byť odstránený podľa ustanovení vnútroštátnych právnych predpisov.
Slovenská legislatíva pod pojmom odpad rozumie hnuteľnú vec, ktorej sa jej držiteľ zbavuje, chce sa jej zbaviť alebo je v súlade so zákonom alebo osobitnými predpismi povinný sa jej zbaviť. Príloha č. 1 k zákonu č. 223/2001 medzi odpady radí napr. výrobky, pre ktoré už držiteľ nemá upotrebenie, výrobky, ktoré nezodpovedajú požadovanej akosti, výrobky po záručnej lehote, znehodnotené alebo znečistené materiály, zariadenia, odpad po čistiacich operáciách, obalové materiály, kontajnery, nepoužiteľné súčiastky, odpad z priemyselných procesov  a podobne.

Zákon o odpadoch

Prvý zákon o odpadoch  ako súbor nariadení a vyhlášok, smerníc, pokynov a výkladov pre nakladanie s odpadmi bol vydaný v roku 1991 Ministerstvom životného prostredia SR pod číslom 238/1991 Zb. Tento, ako prvý svojho druhu na Slovensku, ustanovil práva a povinnosti orgánov štátnej správy a povinnosti právnických a fyzických osôb pri nakladaní s odpadmi.
Po vstupe Slovenskej republiky do Európskej únie, bol zákon o odpadoch plne harmonizovaný s európskou legislatívou. Po desiatich rokoch bol teda novelizovaný a evidovaný už ako nový európsky zákon o odpadoch pod číslom 223/2001 Z.z.

Produkcia odpadu

Na Slovensku ľudia vyprodukujú asi 20,2 milióna ton odpadu ročne (stav v roku 1996). V Bratislave pripadá na jedného obyvateľa 240 – 270 kg odpadu ročne. V USA vyprodukuje priemerný obyvateľ takmer 745 kg komunálneho odpadu ročne.

Spracovanie odpadu

Zber odpadov, preprava odpadov, zhodnocovanie odpadov a zneškodňovanie odpadov, vrátane starostlivosti o miesto zneškodňovania sa označujú súborne ako nakladanie s odpadmi.
Triedený zber odpadu znamená, že sa tok odpadu delí podľa typu a charakteru odpadu, aby sa uľahčilo jeho špecifické spracovanie. S tým súvisí aj recyklácia. Teda činnosť vedúca k zhodnocovaniu odpadu, ktorou sa odpadové materiály opätovne spracujú na výrobky, mate­riály alebo látky určené na pôvodný účel alebo na iné účely. Zahŕňa opätovné spracovanie organického materiálu, ale nezahŕňa energetické zhodnocovanie a opätovné spraco­vanie na materiály, ktoré sa majú použiť ako palivo alebo na činnosti spätného zasypávania.
Panamerické majstrovstvá v tchoukballe

Panamerické majstrovstvá v tchoukballe je vrcholné americké podujatie národných družstiev v tchoukballe, ktoré riadi Medzinárodná tchoukballová federácia (FITB). Prvý turnaj sa uskutočnil v roku 2012 v Uruguaji (vtedy ešte niesol názov Majstrovstvá Južnej Ameriky), v mužskej i ženskej kategórii zároveň. Majstrovstvá prebiehajú s 2-ročnou periodicitou. Mužské družstvo Brazílie zvíťazilo na všetkých doteraz konaných turnajoch; v ženskej kategórii získal ajviac prvenstiev Uruguaj.

Majstrovstvá Južnej Ameriky

Panamerickým majstrovstvám predchádzali majstrovstvá Južnej Ameriky. Prvý turnaj sa organizoval v roku 2006 v Argentíne. Uskutočnili sa 3 turnaje, z toho sa dvakrát odohrala aj kategória žien. Zakaždým zvíťazili družstvá Brazílie.
Saint-Vincent-de-Barbeyrargues

Poloha

Obec má rozlohu 2,24 km². Najvyšší bod je položený 161 m n. m. a najnižší bod 65 m n. m.

Obyvateľstvo

Počet obyvateľov obce je 691 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Parusia

Parusia (gr.) je prítomnosť pri veci.
Podľa Platóna ide o súvislosť idey a veci zo strany idey. Je to neúplná prítomnosť ideí vo veciach zmyslového sveta.
Les Églisottes-et-Chalaures

Poloha

Obec má rozlohu 17,16 km². Najvyšší bod je položený 103 m n. m. a najnižší bod 10 m n. m.

Obyvateľstvo

Počet obyvateľov obce je 2 132 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ham-sous-Varsberg

Poloha

Obec má rozlohu 6,53 km². Najvyšší bod je položený 332 m n. m. a najnižší bod 213 m n. m.

Obyvateľstvo

Počet obyvateľov obce je 2 773 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alternative dance

Štýl

Allmusic uviedol k alternative dance mixes „melodická štruktúra piesne alternatívneho a indie rocku s elektronickými beatmi, syntetizátormi a/alebo samplami, a klubovo orientovaná post-disco dance hudba“. Sacramento Bee ho označuje ako „postmodern – Eurosynth – technopop – New Wave v mixéri“. Kultúrny historik Piero Scaruffi naznačuje, že prvým dôkazom electronic body music bolo Belgicko a neskôr Kanada v rokoch 1980 až 1984, ktorý položil základy pre alternative dance prienik v 90-tych rokoch.
Žáner je ťažko opísateľný v klubovej kultúre pre inšpiráciu pri začlenení iných hudobných štýlov ako je synthpop, acid house a trip-hop. Alternative dance umelci sú identifikovaný cez ich označenie, štruktúru alebo splynutie špecifických hudobných prvkov.
Rekreačný rybolov

Rekreačný rybolov alebo hovorovo rybárčenie je rybolov vykonávaný ako záľuba či oddychová činnosť. Podobný je športový rybolov (športové rybárstvo), čo je rybolov vykonávaný ako šport.
Rybolov je založený na prirodzenej potrebe rýb prijímať potravu. Cieľom je prinútiť rybu, aby prehltla nástrahu, v ktorej je ukrytý háčik.
La Bâtie-Rolland

Poloha

Obec má rozlohu 8,33 km². Najvyšší bod je položený 210 m n. m. a najnižší bod 130 m n. m.

Obyvateľstvo

Počet obyvateľov obce je 910 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Villard-Saint-Christophe

Poloha

Obec má rozlohu 14,22 km². Najvyšší bod je položený 2 176 m n. m. a najnižší bod 940 m n. m.

Obyvateľstvo

Počet obyvateľov obce je 362 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pierre-du-Champ

Poloha

Obec má rozlohu 31,09 km². Najvyšší bod je položený 963 m n. m. a najnižší bod 631 m n. m.

Obyvateľstvo

Počet obyvateľov obce je 494 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mayet (Sarthe)

Poloha

Obec má rozlohu 53,96 km². Najvyšší bod je položený 164 m n. m. a najnižší bod 50 m n. m.

Obyvateľstvo

Počet obyvateľov obce je 3 194 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kostol svätého Jána Nepomuckého (Nepomuk)

Kostol svätého Jána Nepomuckého je barokový pútnický kostol v západočeskom Nepomuku, rodisku katolíckeho svätca Jána Nepomuckého.
Legenda hovorí, že práve tu stával svätcov rodný dom. V 17. storočí postavili páni zo Šternberka na jeho mieste kostolík sv. Jána Krstiteľa, ktorý v roku 1734 ustúpil novému barokovému chrámu, ktorý dal postaviť Adolf Bernard z Martinic podľa plánov slávneho staviteľa Kiliána Ignáca Dienzenhofera.
Hlavné južné priečelie tvoria plochý rizalit s kamenným portálom pôvodného kostola a dve veže. V nikách sú umiestnené barokové plastiky sv. Františka, sv. Dominika a Jána Krstiteľa.

Najväčší chrámový priestor zaberá loď štvorcového pôdorysu, ktorej centrálna časť je preklenutá tzv. českou plackou. Hlavný oltár je zdobený sochou sv. Jána z roku 1848. Bočné oltáre sú zasvätené sv. Anežke Českej a sv. Mikulášovi. Na chóre nad hlavným vchodom jeorgan z roku 1912.
Chrám, ktorý uzatvára juhozápadná časť nepomuckého námestia, tvorí jednu z hlavných dominánt mesta.
Pri príležitosti Jánovho narodenia a úmrtia sa tu každoročne konajú bohoslužby, ktoré sú cieľom mnohých pútnikov. V máji sa každoročne koná svätojánska púť.
Saint-Jeure-d’Ay

Poloha

Saint-Jeure-d’Ay má rozlohu 6,9 km². Najvyšší bod je položený 552 m n. m. a najnižší bod 353 m n. m.

Obyvateľstvo

Saint-Jeure-d’Ay má 459 obyvateľov (2009).
Graf vývoja obyvateľstva:
Zdroje: INSEE
João Goulart

Mladosť

Pochádzal zo zámožnej statkárskej rodiny zo štátu Rio Grande do Sul. Bol nádejný futbalista, hrával za Sport Club Internacional, kým pohlavná choroba neobmedzila pohyblivosť jeho pravej nohy. Vyštudoval právo, ale dal prednosť práci na rodinnej farme.

Politická kariéra

Priateľom Goulartova otca bol Getúlio Vargas, ktorý nadaného mladíka uviedol do politiky. João Goulart vstúpil do Vargasovej Brazílskej strany pracujúcich, v roku 1950 bol zvolený za poslanca a v rokoch 1953 – 1954 pôsobil ako minister práce. Usiloval sa o zavedenie minimálnej mzdy a sociálneho poistenia. V roku 1956, keď bol prezidentom zvolený Juscelino Kubitschek de Oliveira, stal sa Goulart viceprezidentom. Túto funkciu zastával aj potom, čo sa Kubitschekovým nástupcom stal Jânio Quadros. V auguste 1961, keď Quadros po konflikte s parlamentnou opozíciou abdikoval, stal sa Goulart hlavou štátu. Aby upokojil situáciu, pristúpil na výrazné obmedzenie svojich právomocí. V roku 1963 však vypísal referendum, ktoré znovu zaviedlo prezidentský systém.
Goulartova politika sa usilovala o vymanenie Brazílie z politickej a ekonomickej závislosti na USA. Snažil sa zaviesť progresívne dane, zahájil nákladnú kampaň na potieranie Negramotnosťi, pripravoval pozemkovú reformu, ktorá by časť veľkostatkov odovzdala bezzemkom. Brazílska pravice kritizovala Goulartovu ústretovosť ku komunistom a obávala sa, aby sa krajina nevydala cestou Kuby. Kríza vyvrcholila v noci z 31. marca na 1. apríla, keď prevzala moc armáda. Goulart s rodinou emigroval do Uruguaja, kde založil malé hospodárstvo. V roku 1973 ho Juan Domingo Perón pozval do Argentíny a márne mu ponúkal miesto svojho poradcu. V roku 1976 João Goulart zomrel na svojom statku neďaleko mesta Mercedes: oficiálne na infarkt myokardu, existujú však dohady, že ho zavraždila brazílska tajná polícia.

Osobný život

Jeho manželkou bola o 21 rokov mladšia Maria Teresa Fontela Goulartová, ktorá bola pre svoju krásu porovnávaná s Jackie Kennedyovou.

Odkaz

Brazílsky filmár Silvio Tendler o ňom v roku 1984 nakrútil životopisný dokument Jango, ocenený na festivale v Havane.
Onésikritos zo Salamíny

Onésikritos (starogr. Ὀνησίκριτος – Onésikritos) bol olympijský víťaz v behu na jedno stadion v roku 180 pred Kr..
Onésikritos zo Salamíny bol na 150. olympijských hrách v roku 180 pred Kr. korunovaný olivovým vencom za víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.
Záznam o olympijskom víťazstve Onésikrita je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
Rencurel

Poloha

Obec má rozlohu 34,63 km². Najvyšší bod je položený 1 625 m n. m. a najnižší bod 631 m n. m.

Obyvateľstvo

Počet obyvateľov obce je 310 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bouvetov ostrov

Bouvetov ostrov (po nórsky Bouvetøya) je neobývaný ostrov, nachádzajúci sa v južnej časti Atlantického oceánu (resp. v Južnom oceáne) a patriaci Nórsku. Najbližšia pevnina je vzdialená asi 1 600 km. Viac ako 95 % územia ostrova je pokrytých ľadom.

Geografia

Bouvetov ostrov sa nachádza na 54°26′ južnej šírky 3°24′ východnej dĺžky, jeho rozloha je 58,5 km². 93 % plochy ostrova pokrývajú ľadovce, ktoré padajú z útesov priamo do mora, prípadne aj na pláže tvorené tmavým pieskom vulkanického pôvodu. Pobrežie má dĺžku 29,6 km a často ho obklopujú ľadové kryhy. Ostrov je veľmi ťažko prístupný, nemá žiaden prístav, zakotviť sa dá iba pri pobreží. Najvyšší bod ostrova sa volá Olavtoppen, vrchol je 780 metrov nad morom. Ostrov je sopečného pôvodu, praktický celý je tvorený štítovým vulkánom Wilhelmplatået.
Bouvetov ostrov môže byť kandidátom na jeden z najodľahlejších ostrovov sveta. Najbližšia pevnina je až Zem kráľovnej Maud v Antarktíde, ktorá je vzdialená 1 600 kilometrov južne a je takisto neobývaná.

Dejiny

Bouvetov ostrov objavil 1. januára 1739 Jean-Baptiste Charles Bouvet de Lozier, ktorý velil dvom francúzskym lodiam Aige a Marie. Pozíciu ostrova sa mu nepodarilo presne určiť. Bouvet svoj objav neoboplával a pretože bolo zlé počasie, nebolo ani isté, či ide o ostrov alebo inú pevninu.
Až v roku 1808 sa k ostrovu dostal kapitán veľrybárskej lode Swan Lindsay. Loď patrila spoločnosti Enderby Compeny. Ani Lindsay na ostrove nepristál, ale už správne zmeral jeho pozíciu.
Prvý sa na ostrov úspešne dostal v decembri 1811 kapitán inej veľrybárskej lode Wasp, Benjamin Morrell, ktorý tu so svojou posádkou lovil tulene. 10. decembra 1825 kapitán Norris vodca veľrybárskych lodí Sprightly a Lively vlastnených opäť spoločnosťou Enderby Company, pristál na ostrove a pomenoval ho Liverpool Island, ostrov potom vyhlásil za územie patriace Britskej korune.
V roku 1898 bola pri ostrove nemecká expedícia Valdivia Carla Chuna, ale na ostrove nepristála.
Prvý naozaj dlhší čas na ostrove v roku 1927 strávila nórska posádka výskumnej lode Norvegia. Zostala tu mesiac; vďaka tomu mohlo vzniesť nárok na tento ostrov Nórsko, ktoré pomenovalo ostrov Bouvetøya (po nórsky: Bouvetov ostrov). Dekrét nórskeho kráľa z 23. januára 1928 vyhlasuje Bouvetov ostrov za nórske územie. Spojené kráľovstvo sa vzdalo svojich nárokov v prospech Nórska hneď v nasledujúcom roku.
V roku 1964 sa tu našiel opustený záchranný čln s niekoľko vecami, ale žiaden pasažier na lodi. V roku 1971 bol Bouvetov ostrov a jeho teritoriálne vody vyhlásené za prírodnú rezerváciu. Ostrov zostáva neobývaný. Roku 1977 tu nórski vedci umiestnili automatickú meteorologickú stanicu.

Incident Vela

Dňa 22. septembra 1979 americká družica Vela zaznamenala veľký záblesk (prisudzuje sa vďaka intenzite výbuchu menšej jadrovej bombe alebo dopadu veľkého meteoru) v páse južného Indického oceána medzi Bouvetovým ostrovom a ostrovom Princa Eduarda. Rádioaktívny spád dopadol na veľmi rozsiahlu oblasť a zaznamenali ho vedci v Austrálskom antarktickom teritóriu. Žiadna krajina nepriznala svoju zodpovednosť za test, ale podozrenie padlo na Juhoafrickú republiku, Izrael a Taiwan.
Asnières-sur-Oise

Poloha

Obec má rozlohu 14,07 km². Najvyšší bod je položený 208 m n. m. a najnižší bod 22 m n. m.

Obyvateľstvo

Počet obyvateľov obce je 2 531 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Artigues (Ariège)

Poloha

Obec má rozlohu 12,43 km². Najvyšší bod je položený 2 547 m n. m. a najnižší bod 990 m n. m.

Obyvateľstvo

Počet obyvateľov obce je 56 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žena

Biológia

Ženská dospelosť je obdobie v živote ženy, ktoré prichádza po detstve a dospievaní (puberte). Zvyčajne trvá od 18. roku života až po smrť.
Saint-Germain-Beaupré

Poloha

Obec má rozlohu 17,06 km². Najvyšší bod je položený 381 m n. m. a najnižší bod 279 m n. m.

Obyvateľstvo

Počet obyvateľov obce je 447 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montargis (obec)

Poloha

Obec má rozlohu 4,46 km². Najvyšší bod je položený 112 m n. m. a najnižší bod 82 m n. m.

Obyvateľstvo

Počet obyvateľov obce je 14 616 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vitry-lès-Nogent

Poloha

Obec má rozlohu 7,95 km². Najvyšší bod je položený 455 m n. m. a najnižší bod 329 m n. m.

Obyvateľstvo

Počet obyvateľov obce je 179 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eric Raymond

Eric Steven Raymond je americký programátor (* 4. december 1957) (často sa naňho odkazuje jeho iniciálmi ESR). Je autorom knihy Katedrála a bazár (The Cathedral and the Bazaar) porovnávajúca dva vývojové modely softvéru a je súčasným správcom "Jargon File" (tiež známeho ako Slovník moderného hakera). Hoci sa kvôli Jargon File preslávil ako historik/antropológ hakerskej kultúry, po roku 1997 sa stal vedúcou osobnosťou hnutia open source.
Raymond je zanietený libertarián. Vie sa o ňom, že má silný záujem o science fiction, je nadšeným amatérskym hudobníkom a má čierny pás v taekwondo. Jeho obhajoba Druhého dodatku o práve vlastniť strelnú zbraň a podpora vojny v Iraku mnohých pobúrila, ale zdá sa, že sa mu páči kontroverzia, ktorú vyvoláva.
Nur Fettahoğluová

Životopis

Nur sa narodila v roku 1980 Fatme a Sinanovi Fettahoğluovcom ako jedno z ich piatich detí. Študovala na Haliç University módne návrhárstvo.
Severská rada ministrov

Severská rada ministrov alebo Severská ministerská rada je oficiálny orgán spolupráce vlád severských štátov. Vznikla v roku 1971. Severská rada ministrov nie je len jednou radou ale hneď niekoľkými, ktoré pozostávajú z ministrov pre jednotlivé oblasti.
Severská spolupráca na vládnej úrovni existovala aj pred vznikom Severskej rady ministrov, no fungovala hlavne v rámci Severskej rady.
Severská rada ministrov je medzinárodná organizácia, ktorá koordinuje štáty severu a snaží sa o zvýšenie konkurencie schopnosti týchto krajín v rámci Európskej únie. Island a Nórsko ako nečlenské štáty sa môžu podieľať na záležitostiach EÚ vďaka participácii na dohode o Európskom hospodárskom priestore.

Predsedníctvo Severskej rady ministrov

Predsedníctvo jedného zo severských štátov v rámci Severskej rady ministrov trvá jeden rok. Predsednícka stolička rotuje medzi piatimi nordickými štátmi.
V roku 2014 je predsedajúcou krajinou Severskej rady ministrov Island.
La Porta

Poloha

Obec má rozlohu 5,16 km². Najvyšší bod je položený 1 373 m n. m. a najnižší bod 220 m n. m.

Obyvateľstvo

Počet obyvateľov obce je 234 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mygdón (Frýgia)

Mygdón (starogr. Μύγδων – Mygdón) je v gréckej mytológii syn a následník frýgijského kráľa Akmóna.
Kráľ Mygdón spolu s frýgijským vodcom Otreom a trójskym kráľom Priamom viedli jednu generáciu pred trójskou vojnou vojenskú výpravu proti Amazonkám. Jeho syn Koroibos sa neskôr zamiloval do Priamovej dcéry Kassandry a prišiel do Tróje po vypuknutí trójskej vojny, aby sa s ňou oženil. V Tróji sa však namiesto sobáša dočkal smrti, krátko potom, ako sa zapojil do bojov.
O frýgijskom kráľovi Mygdónovi sa zmienil aj rímsky básnik Horatius, ktorý vo svojom diele Ódy vyzdvihol bohatstvo jeho úrodnej krajiny.
Drip-painting

Drip-painting (iné názvy: drip painting, dripping, kvapkaná maľba, slash painting; z angl. drip – kvapkať + painting – maľba) je špecifická technika akčnej maľby, ktorá prostredníctvom priameho kvapkania, liatia alebo striekania farby na plochu vodorovne položeného plátna vytvára chaotickú farebnú faktúru. Drip-painting zrušil funkciu klasickej obrazovej formy a klasických relačných kompozičných vzťahov.
Za predchodcu drip-paintingu sa považuje technika, ktorú použil francúzsky surrealista Max Ernst začiatkom 40. rokov 20. storočia (počas jeho tzv. amerického obdobia), pri ktorej farba vytekala na vodorovne položené plátno z nádoby zavesenej na šnúre rozhýbanej do krúživého pohybu (maľba Mladý muž znepokojený letom neeuklidovskej muchy z rokov 1942 – 1947). Túto techniku plne rozvinula generácia mladých amerických umelcov (abstraktných expresionistov), predovšetkým Jackson Pollock v rokoch 1946 – 1950. Pollock položil plátno na podlahu a obiehaním alebo vstupovaním naň (teda kvázi tancovaním okolo plátna) kvapkal a rozlieval farbu z plechovky pomocou štetca, paličky ap. Výsledná maľba bola výsledkom koncentrovanej energie autora v okamihu tvorby, fyzického a psychologického automatizmu pohybujúceho sa tela) a kauzality fyzikálneho procesu (zemskej príťažlivosti). Pollock odmietal, že by jeho maľba bola dielom náhody, tvrdiac, že „so skúsenosťami je do veľkej miery možné usmerňovať pohyb farby“.
V slovenskom výtvarnom umení sa drip-painting uplatnil len výnimočne, napr. v raných dielach Miloša Urbánska v podobe liatych a vypaľovaných lakov alebo v akcii Upravený záhon (1970) Viliama Jakubíka, Vladimíra Kordoša a Mariána Mudrocha, na ktorej mohol divák maľovať farbou z pripravených plechoviek.
Wallops Flight Facility

Wallops Flight Facility je americký kozmodróm na ostrove Wallops (symbol WI) pri východnom pobreží USA.

História

Neďaleko amerického štátu Virgínia je v Atlantickom oceáne ostrov Wallops, na ktorom v roku 1945 vznikla Výskumná stanica bezpilotných prostriedkov. Tu najprv spravovala NACA a po vzniku Národného úradu pre letectvo a kozmonautiku v roku 1958 stanica prešla pod jeho správu.

Využite

V prvých rokoch po skončení druhej svetovej vojny odtiaľ štartovali modely lietadiel s raketovým pohonom a malé rakety. Prvá bola 4. júla 1945 raketa Tiamat. Neskôr sa odtiaľ vypúšťali sondážne výškové rakety a postavila sa taktiež rampa pre rakety Scout používané na vynášanie malých družíc. Tento druh rakiet odtiaľ štartoval po prvýkrát 16. februára 1961 a vyniesol družicu Explorer 9. V súčasnosti sa základňa využíva k štartom sondážnych rakiet, až 300 ks ročne.
Malý kozmodróm je podriadený neďalekému Goddardovmu kozmickému stredisku v štáte Maryland.

Popis základne

Ostrov je plochý, dlhý 9,5 km, široký najviac 800 metrov. Je tam postavených sedem areálov s množstvom rámp, letiskom s radarovou vežou, komunikačná centrála, pomocné technické zariadenia vrátane meteorologickej stanice. Pre verejnosť bolo postavené návštevnícke stredisko, kde je množstvo fotografických materiálov, modelov a ďalších exponátov z histórie kozmonautiky.
Strelecký sektor, kam dopadajú odhodené stupne rakiet, mieri na východ nad Atlantický oceán.